
URBROJ: 2177-2-03-04/9-26-1
Lipik, 15. rujna 2026.

Temeljem članka 95. i 98. Zakona o komunalnom gospodarstvu (Narodne novine br. 68/18, 110/18 32/20 i 145/24), članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09,  150/11, 144/12, 19/13, 137/15, 123/17, 98/19 i 144/20) i članka 36. Statuta Grada Lipika (Službeni glasnik Grada Lipika br. 01/21) Gradsko vijeće Grada Lipika na __. sjednici održanoj __ 2026. godine, na prijedlog gradonačelnika, donosi

ODLUKU
o izmjenama i dopunama Odluke o komunalnoj naknadi

Članak 1.
U Odluci o komunalnoj naknadi (Službeni glasnik Grada Lipika br. 7/18, 4/20 i 6/22) članak 9. mijenja se i glasi: 
„Vrijednost boda komunalne naknade (B) određuje se u eurima po četvornome metru (m²) korisne površine stambenog prostora u prvoj zoni i iznosi 0,80 eura“.

Članak 2.
U članku 12. iza točke 7. dodaje se nova točka 8. koja glasi:
„8. udomitelj koji pruža socijalne usluge smještaja djetetu ili odrasloj osobi.“

Članak 3.
U članku 13. iza stavka 1. dodaje se novi stavak koji glasi:
„Udomitelj koji pruža socijalne usluge smještaja djetetu ili odrasloj osobi oslobađa se plaćanja komunalne naknade za objekt u kojem pruža te usluge, a temeljem podataka Hrvatskog zavoda za socijalni rad.“

Članak 4.
Ova Odluka stupa na snagu 01. siječnja 2027. godine, a objavit će se u  Službenom glasniku Grada Lipika.

GRADSKO VIJEĆE GRADA LIPIKA

Predsjednik:
Slobodan Katunar, dipl.ing.

